જય સંહિતા એટલેકે મહાભારતને સમજીને વાંચનારા એ વાત માનશે જ કે કર્ણ દાનવીર હોવાની સાથે સાથે ઘણો જ્ઞાની હતો. તો શું એ દુર્યોધનના અધર્મને નહોતો સમજતો? યુદ્ધના સમયે કૃષ્ણ અને કુંતી બન્નેએ કર્ણને સમજા્વવાના પ્રયત્નો કર્યા હતા. તે પોતે પણ અધર્મ તરફ છે એ જાણતો હતો પણ અત્યારે તેનો મિત્ર તકલીફમાં હતો. એનો સૌથી મોટો ધર્મ આ તકલીફના સમયે મિત્રને છોડી દેવામાં નહીં પણ એની સાથે ઉભા રહેવાનો હતો. અને આજની ભાષામાં કહું તો કર્ણની પિન જ્યાં ચોંટી ગઇ હતી એ એની ભાઇબંધી હતી.